**SAISTOŠO NOTEIKUMU PROJEKTS**

|  |  |  |
| --- | --- | --- |
| 202\_.gada \_\_\_\_.\_\_\_\_\_\_\_\_\_\_ | Ventspilī | Nr.\_\_\_\_(protokols Nr.\_\_\_\_; \_\_\_\_.§) |

**Par Ventspils valstspilsētas pašvaldības stipendiju piešķiršanu sociālā darba speciālistu piesaistei**

*Izdoti saskaņā ar Pašvaldību likuma*

 *44. panta otro daļu*

**I. Vispārīgie jautājumi**

1. Saistošie noteikumi (turpmāk – Noteikumi) nosaka kārtību, kādā Ventspils valstspilsētas pašvaldība (turpmāk – Pašvaldība), budžetā paredzēto līdzekļu ietvaros, piešķir stipendiju studentiem, kuri apgūst sociālā darba speciālista izglītības programmu (turpmāk – Izglītības programma).
2. Stipendijas piešķiršanas mērķis ir veicināt kvalificētu sociālā darba speciālistu piesaisti Pašvaldības iestādei “Ventspils Sociālais dienests” (turpmāk – Sociālais dienests), tādā veidā nodrošinot kvalitatīvu sociālo pakalpojumu un sociālās palīdzības sniegšanu Pašvaldības iedzīvotājiem.
3. Pašvaldības dome finansējumu stipendiju izmaksai paredz Sociālā dienesta ikgadējā budžetā, ņemot vērā nepieciešamo sociālā darba speciālistu skaitu.

**II. Stipendijas piešķiršanas nosacījumi un apmērs**

1. Uz stipendiju var pretendēt persona (turpmāk – Pretendents), kura:
	1. ir Sociālā dienesta darbinieks, kurš uzsāk Izglītības programmas apguvi vai ir Izglītības programmas students;
	2. ir Izglītības programmas students, kurš uzsāk Izglītības programmas apguvi un ir apliecinājis gatavību nodibināt darba tiesiskās attiecības ar Sociālo dienestu sociālā darba speciālista amatā studiju laikā, vai ne vēlāk kā trīs mēnešu laikā pēc studiju beigšanas un apņemas Noteikumos noteikto laiku nostrādāt Sociālajā dienestā šajā amatā;
	3. uzsāk Izglītības programmas apguvi vai jau apgūst Izglītības programmu Latvijā akreditētā izglītības iestādē vai ārvalstu izglītības iestādē, kuras izdotie diplomi tiek atzīti Latvijā;
	4. sekmīgi nokārtojusi nepieciešamos pārbaudījumus un pilnībā ieguvusi attiecīgajam akadēmiskā gada semestrim paredzēto kredītpunktu skaitu (neattiecas uz Pretendentiem, kuri uzsāk Izglītības programmas apguvi 1. kursā), un kura neatrodas akadēmiskajā atvaļinājumā;

1. Stipendiju piešķir no pirmā Izglītības programmas apguves gada uz visu Izglītības programmas apguves laiku (nepārsniedzot katrā mācību iestādē noteikto kopējo studiju programmas ilgumu), ja Pretendents pilda ar Sociālo dienestu noslēgtā līguma par stipendijas izmaksu (turpmāk – līgums) nosacījumus un sekmīgi apgūst Izglītības programmu.
2. Stipendijas apmērs ir 200 *euro* mēnesī.
3. Stipendija tiek maksāta 10 mēnešus gadā (stipendija netiek maksāta jūlijā un augustā) un tā tiek piešķirta neatkarīgi no tā, vai students saņem valsts piešķirto stipendiju.
4. Stipendijas izmaksa tiek uzsākta ar nākamo mēnesi pēc līguma noslēgšanas un pēc Izglītības programmas apguves uzsākšanas.
5. Uz stipendijas piešķiršanu nevar pretendēt Pašvaldības darbinieks, kurš par Izglītības programmas apguvi saņem mācību maksas kompensāciju saskaņā ar Pašvaldības iekšējiem atlīdzības noteikumiem.
6. Persona, kurai piešķirta stipendiju (turpmāk – Stipendiāts), un:
	1. ir Sociālā dienesta darbinieks, pēc Izglītības programmas apguves nostrādā pamatdarbā Sociālajā dienestā sociālā darba speciālista amatā ne mazāk kā trīs gadus. Minētajā periodā neieskaita ilgstošu attaisnotu prombūtni, izņemot darbnespēju vai atvaļinājuma laiku bez darba samaksas saglabāšanas, kas mazāki par 30 kalendāra dienām, vai mācību, ikgadējo vai papildu atvaļinājumu;
	2. ir Izglītības programmas students, kurš uzsāk Izglītības programmas apguvi un ir apliecinājis gatavību nodibināt darba tiesiskās attiecības ar Sociālo dienestu studiju laikā vai ne vēlāk kā trīs mēnešu laikā pēc studiju beigšanas, pēc Izglītības programmas apguves nostrādā pamatdarbā Sociālajā dienestā sociālā darba speciālista amatā ne mazāk kā trīs gadus. Minētajā periodā neieskaita ilgstošu attaisnotu prombūtni, izņemot darbnespēju vai atvaļinājuma laiku bez darba samaksas saglabāšanas, kas mazāki par 30 kalendāra dienām, vai mācību, ikgadējo vai papildu atvaļinājumu.

**III. Stipendijas piešķiršanas kārtība**

1. Stipendiju piešķir atklāta konkursa kārtībā.
2. Sociālais dienests nodrošina konkursa organizēšanu un izsludināšanu stipendiju saņemšanai ne vēlāk kā līdz kārtējā gada 31. jūlijam.
3. Pretendentu pieteikumu izvērtēšanai ar Pašvaldības izpilddirektora rīkojumu izveido Stipendijas piešķiršanas komisiju (turpmāk – Komisija) piecu locekļu sastāvā.
4. Sociālais dienests piecu darba dienu laikā apkopo konkursa pieteikšanās termiņā saņemtos dokumentus, sasauc Komisijas sēdi un iesniedz tos izskatīšanai Komisijā.
5. Komisija, pēc Pretendentu pieteikumu izvērtēšanas, sniedz ieteikumu Sociālajam dienestam, kuriem Pretendentiem stipendiju piešķirt, iesniedzot Sociālajam dienestam atbalstāmo Pretendentu sarakstu prioritārā secībā, ievērojot Noteikumu 18. punktu.
6. Sociālais dienests:
	1. ņemot vērā Komisijas ieteikumu, septiņu dienu laikā pieņem lēmumu par stipendijas piešķiršanu vai atteikumu piešķirt stipendiju, nosūtot lēmumu Pretendentam;
	2. slēdz līgumu ar Pretendentu par stipendijas piešķiršanu un seko tā izpildei;
	3. ja kāds no Pretendentiem atsakās no līguma slēgšanas, pieņem lēmumu par stipendijas piešķiršanu nākamajam Pretendentam, kurš atbilst stipendijas saņemšanai, bez Komisijas ieteikuma saņemšanas;
	4. organizē stipendiju izmaksu;
	5. pieņem lēmumu par stipendijas izmaksas apturēšanu, atjaunošanu vai izbeigšanu;
	6. veic citas ar stipendijas piešķiršanu, stipendijas izmaksas apturēšanu, atjaunošanu vai izbeigšanu saistītas darbības.
7. Pretendents, kurš vēlas saņemt stipendiju, konkursā noteiktajā termiņā iesniedz Sociālajam dienestam šādus dokumentus:
	1. iesniegumu stipendijas saņemšanai (1. pielikums), norādot motivāciju specialitātes izvēlei;
	2. izziņu no izglītības iestādes par Izglītības programmas apguves faktu, informāciju par Pretendenta Izglītības programmas apguves izpildi, sekmju izrakstu par iepriekšējo studiju semestri vai izziņu no izglītības iestādes par uzņemšanu Izglītības programmas apguvei, ja studijas vēl nav uzsāktas;
	3. apliecinājumu (2. pielikums) nodibināt darba tiesiskās attiecības studiju laikā vai pēc studiju beigšanas ar Sociālo dienestu un nostrādāt ne mazāk kā trīs gadus Sociālajā dienestā sociālā darba speciālista amatā.
8. Pastāvot vienādiem kritērijiem, priekšrocība prioritārā secībā saņemt stipendiju ir:
	1. Sociālā dienesta darbiniekam;
	2. Pretendentam, kurš apņemas ātrāk nodibināt darba tiesiskās attiecības ar Sociālo dienestu;
	3. Pretendentam, kuram ir augstāks sekmju vērtējums;
	4. Ventspils valstspilsētas pašvaldības teritorijā deklarētai personai;
	5. Bārenim;
	6. Pretendentam, kura ģimenē ir trīs vai vairāk bērni, kas nav sasnieguši 24 gadu vecumu;
	7. Pretendentam, kuram ir divi vai vairāk nepilngadīgi bērni.
9. Stipendijas piešķiršanu atsaka Pretendentam, kurš:
	1. neatbilst Noteikumos noteiktajām prasībām stipendijas saņemšanai;
	2. nav iesniedzis visus Noteikumu 17. punktā minētos dokumentus;
10. Stipendijas piešķiršanai atkārtoti nevar pretendēt, ja Stipendiāts:
	1. nav nodibinājis darba tiesiskās attiecības ar Sociālo dienestu trīs mēnešu laikā pēc Izglītības programmas apguves;
	2. nav Noteikumos noteikto laiku nostrādājis Sociālajā dienestā sociālā darba speciālista amatā;
	3. ir atskaitīts no izglītības iestādes.

**IV. Ziņas par studijām**

1. Pamatojoties uz ziņām par Stipendiāta sekmēm studijās un citiem ar stipendijas izsniegšanu saistītiem aspektiem, Sociālais dienests izvērtē, vai Stipendiāts ir tiesīgs saņemt stipendiju turpmākajos studiju periodos.
2. Lai iegūtu ziņas par Stipendiāta sekmēm studijās, Stipendiāts iesniedz Sociālajam dienestam:
	1. 30 dienu laikā pēc katra studiju semestra beigām – Stipendiāta sekmes apliecinošu dokumentu;
	2. katra mācību gada pirmajā mēnesī – izziņu vai sekmju izrakstu, kas apliecina, ka Stipendiāts sekmīgi noteiktā termiņā nokārtojis iepriekšējā mācību gada pārbaudījumus un turpina studijas.

**V. Stipendijas izmaksas apturēšana, atjaunošana un izbeigšana**

1. Lēmumu par stipendijas izmaksas apturēšanu, atjaunošanu vai izbeigšanu Sociālais dienests pieņem 10 darba dienu laikā no Stipendiāta iesnieguma saņemšanas vai no Stipendiāta neatbilstības Noteikumu prasībām fakta konstatācijas.
2. Stipendijas izmaksu ar Sociālā dienesta lēmumu aptur, ja:
	1. Stipendiāts atrodas akadēmiskajā atvaļinājumā;
	2. Stipendiāts noteiktajā termiņā nav iesniedzis Noteikumu 22. punktā noteiktos dokumentus;
	3. ja Stipendiātam piešķirts studiju pārtraukums, kurš nav ilgāks par vienu studiju gadu, veselības stāvokļa dēļ vai sakarā ar bērna kopšanas atvaļinājuma izmantošanu. Piešķirto stipendiju saglabā un tās izmaksu Stipendiātam atjauno pēc atgriešanās no studiju pārtraukuma un apliecinošu dokumentu iesniegšanas Sociālajam dienestam.
3. Sociālais dienests ar lēmumu atjauno stipendijas izmaksāšanu, ja Stipendiāts:
	1. atsāk Izglītības programmas apguvi pēc akadēmiskā atvaļinājuma un par to saņemts attiecīgs iesniegums;
	2. iesniedz Noteikumu 22. punktā minētos dokumentus.
4. Sociālais dienests pieņem lēmumu izbeigt stipendijas izmaksu un Sociālais dienests izbeidz līgumu gadījumos, ja:
	1. Stipendiāts atskaitīts no izglītības iestādes;
	2. Stipendiāts sniedzis nepatiesu informāciju, iesniedzot Noteikumu 17. punktā minētos dokumentus;
	3. Stipendiāts pārkāpj vai nepilda līguma noteikumus;
	4. Stipendiāts nav iesniedzis Noteikumu 22. punktā minētos dokumentus vairāk par diviem semestriem;
	5. nav sekmīgi apguvis Izglītības programmu.

**VI. Atprasījuma tiesības**

1. Sociālajam dienestam atbilstoši līgumam ir tiesības atprasīt izmaksāto stipendiju un aprēķināt likumiskos procentus par visu stipendijas piešķiršanas periodu šādos gadījumos:

27.1. 100 % apmērā – šo Noteikumu 26. punktā paredzētajos gadījumos;

27.2. 100 % apmērā – ja Stipendiāts nenodibina darba tiesiskās attiecības ar Sociālo dienestu Noteikumu 10. punktā noteiktajā termiņā;

27.3. 100% apmērā – ja Stipendiāts Sociālajā dienestā sociālā darba speciālista amatā nostrādā mazāk par gadu;

27.4. 50 % apmērā – ja Stipendiāts Sociālajā dienestā sociālā darba speciālista amatā nostrādātā no viena līdz diviem gadiem;

27.5. 20 % apmērā – ja Stipendiāts Sociālajā dienestā sociālā darba speciālista amatā nostrādā no diviem līdz trim gadiem.

1. Stipendijas atmaksa netiek pieprasīta Stipendiāta nāves gadījumā vai gadījumos, kad veselības stāvokļa dēļ Stipendiāts ir zaudējis darba spējas un to apliecina ārsta vai citas kompetentas institūcijas atzinums, vai citos īpašos gadījumos, kurus par attaisnojošiem atzinis Sociālais dienests pēc jautājuma izskatīšanas Komisijā.

**VII. Apstrīdēšanas un pārsūdzēšanas kārtība**

1. Sociālā dienesta vadītāja lēmumu vai faktisko rīcību var apstrīdēt Pašvaldības izpilddirektoram.
2. Pašvaldības izpilddirektora lēmumu par apstrīdēto administratīvo aktu vai faktisko rīcību var pārsūdzēt Administratīvajā rajona tiesā Administratīvā procesa likuma noteiktajā kārtībā.

Domes priekšsēdētājs J. Vītoliņš